Betegnek használok, az épet sem sértem,
Sokan meszsze főldre el-útaznak értem.
Fejem ‘s végső lábom elő olly részt állat,
Mellyet félt, ‘s melly nélkűl nem él semmi állat.
Fejem nélkűl nagyobb hasznom mondhatatlan,
Hány állatot tartok meg-számlálhatatlan,
Siet minden állat hozzám sok jó végre,
Lakásra, haszonra, vagy gyönyörűségre,
Vesd-ki a’ hasamat, úgy is hasznos lészek,
Takartatnak velem sok likak, sok részek,
Öt tagomnak hárma nélkűl nem jó lennem,
Semmire sem betsűlsz ha meg nem lesz bennem.
Megfejtés: Feredő, mellyben van fő, erdő, fedő, erő, ‘s.a’.t.